CELEX: 62020TN0554
Language: da
Date: 2020-09-08 00:00:00
Title: Sag T-554/20: Sag anlagt den 8. september 2020 — Pollinis France mod Kommissionen

23.11.2020   
            
            
               DA
            
            
               Den Europæiske Unions Tidende
            
            
               C 399/38
            
         
      Sag anlagt den 8. september 2020 — Pollinis France mod Kommissionen
      (Sag T-554/20)
      (2020/C 399/54)
      Processprog: engelsk
      
         Parter
      
      
         Sagsøger: Pollinis France (Paris, Frankrig) (ved advokat C. Lepage)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens stiltiende afgørelse af 21. juli 2020 om afslag på en genfremsat begæring om aktindsigt, registreret under referencenummer GESTDEM nr. 2020/2083, i henhold til artikel 8, stk. 3, i forordning nr. 1049/2001, annulleres (1).
               
            
                  —
               
               
                  Den foreliggende sag forenes med den sag, der er registreret med sagsnummer T-371/20.
               
            
                  —
               
               
                  Europa-Kommissionen tilpligtes at betale 3 000 EUR i sagsomkostninger til sagsøgeren i henhold til artikel 134, stk. 1, i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at den anfægtede afgørelse tilsidesætter artikel 4, stk. 3, andet afsnit, i forordning (EF) nr. 1049/2001, idet Europa-Kommissionen ikke begrundede sin anvendelse af undtagelsen om beskyttelse af beslutningsprocessen.
               
            
                  2.
               
               
                  Andet anbringende om, at den anfægtede afgørelse tilsidesætter artikel 4, stk. 3, andet afsnit, i forordning (EF) nr. 1049/2001, eftersom der er en mere tungtvejende offentlig interesse i udbredelse af de ønskede dokumenter, og om, at disse dokumenter bør være omfattet af den udvidede adgang til aktindsigt, som gælder for »lovgivningsdokumenter«.
               
            
                  3.
               
               
                  Tredje anbringende om, at den anfægtede afgørelse tilsidesætter artikel 6, stk. 1, i Europa-Parlamentets og Rådets forordning (EF) nr. 1367/2006 (2), eftersom undtagelsen i henhold til artikel 4, stk. 3, i forordning (EF) nr. 1049/2001 skal fortolkes og anvendes så meget desto mere strengt, når de oplysninger, der anmodes om, vedrører emissioner til miljøet.
               
            
                  4.
               
               
                  Fjerde anbringende om, at den anfægtede afgørelse ikke kan begrundes med henvisning til beskyttelsen af privatlivets fred og den enkeltes integritet, idet det af artikel 4, stk. 6, i forordning (EF) nr. 1049/2001 fremgår, at »[h]vis kun dele af det ønskede dokument er omfattet af en undtagelse, skal den resterende del af dokumentet udleveres«.
               
            
         (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43).
      
         (2)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13).